Nikolai Smaga

Nikolai Jakovlevitš Smaga (, 22. elokuuta 1938 Bebrovo, Sumy, Ukrainan SNT – 28. maaliskuuta 1981 Kiova) oli neuvostoliittolainen kilpakävelijä ja olympiamitalisti.Sports Reference LLC

Smaga saavutti Budapestin EM-kilpailuissa 1966 pronssia 20 kilometrin kävelyssä ajalla 1.30.18,0.Siukonen & Ahola, s. 85 Méxicon 1968 olympialaisissa hän saavutti pronssia ajalla 1.34.03,4. Hän hävisi kultaa voittaneelle Vladimir Golubnitšille viisi sekuntia.Kluge, s. 44 Ateenan EM-kilpailuissa 1969 hän saavutti kolmannen kerran arvokisoissa pronssia. Loppuaika oli 1.31.20,2.Siukonen & Ahola, s. 94 Helsingin EM-kilpailuissa 1971 hän voitti viimein kultaa ajalla 1.27.20,2.Siukonen & Ahola, s. 110 Münchenin 1972 olympialaisissa hän sijoittui viidenneksi ajalla 1.28.16,6. Hän hävisi pronssimitalisti Hans-Georg Reimannille tasan minuutin.Kluge, s. 243 

Lähteet





Viitteet

Luokka:Neuvostoliittolaiset kävelijät
Luokka:Neuvostoliittolaiset olympiamitalistit
Luokka:Vuonna 1938 syntyneet
Luokka:Vuonna 1981 kuolleet